|  |  |  |
| --- | --- | --- |
| **Tantárgy neve: Bevezetés a művészettörténetbe** | **Kódja: NMP\_KU172K4** | **Kreditszáma: 4** |
| A tanóra típusa[[1]](#footnote-1): ea./szem./gyak./konz. és száma: **heti 3 óra előadás** | | |
| A számonkérés módja (koll./gyj./egyéb[[2]](#footnote-2)): **kollokvium** | | |
| A tantárgy tantervi helye (hányadik félév): **1** | | |
| Előtanulmányi feltételek *(ha vannak)*: *-* | | |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | | |
| *A tantárgy célja:*  A kurzus feladata a művészettörténeti és esztétikai alapismeretek bővítése. A hallgatók meglévő tudásának rendszerbe foglalása, a szükséges szakszókincs kialakítása, a kiemelkedő építészeti, festészeti, szobrászati – esetleg iparművészeti – emlékek megismertetése. Olyan szemléletmód kialakítása a cél, mely nyitottá tesz a művek értelmezésére, a hétköznapokba való bevonásukra, valamint az alapvető, hazai könyvtárakban elérhető szakirodalom és folyóirat választék ismertetésével lehetőséget teremteni az ismeretek további bővítéséhez.  A koraközépkortól napjainkig az európai és hozzá illeszkedve a kiemelkedő magyar emlékek, alkotók bemutatására törekszik.  *A tantárgy tartalma:*  Építészeti alapfogalmak. Festészeti alapfogalmak. Koraközépkor. Honfoglalás kora. Romanika (egyetemes és magyar). Gótika – a fény művészete. Korai reneszánsz – a reneszánsz Magyarországon. Késői reneszánsz és a manierizmus nagy mesterei (Kiemelés: Michelangelo). Barokk – Újjáéledő magyarországi művészet. A romantikától az impresszionizmusig. A posztimpresszionizmus és a belőle kinövő 20. század eleji művészi felfogások. 20. század második fele, a kortárs művészet stíluspluralizmusa. Kiemelkedő 20. századi magyar képzőművészek. | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| **Kötelező irodalom:**  Gombrich, Ernst Hans Josef: *A művészet története.* Budapest, Gondolat, 21983 [!1984]. 521 p.  Szentkirályi Zoltán – Détshy Mihály. *Az építészet rövid története.* I-II. kötet. Budapest, Műszaki Könyvkiadó, 1986. 249 + 455 p.  Zoltai Dénes: *Az esztétika rövid története*. Budapest, Helikon, 41997. (Helikon universitas. Filozófia) 286 p  ECO, Umberto: A szépség története. Bp., 2005, Európa Kiadó, 438 p.  **Ajánlott irodalom:**  Aknai Tamás. *Egyetemes művészettörténet* 1945-1980. Budapest-Pécs, Dialóg Campus, 2001. 483 p.  Andrási Gábor [et al.]: *Magyar képzőművészet a 20. században.* Budapest, Corvina, 1999. 283 p.  Berger, René. *A festészet felfedezése.* *I. A látás művészete. II. A megítélés művészete.* Budapest, Gondolat, 31984. 399 + 369 p. | | |
| **Tantárgy felelőse** (*név, beosztás, tud. fokozat*)**: Sarkadi Nagy Emese, c. főiskolai docens** | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**: Sarkadi Nagy Emese, c. főiskolai docens** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)